### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.8

Rīgā 2017.gada 25.oktobrī

**Sēdi vada -** Tautsaimniecības padomes priekšsēdētāja p.i. J.Endziņš.

**Ar balsstiesībām piedalās** - Tautsaimniecības padomes locekļi: V.Rantiņš, J.Naglis, I.Šure, G.Strazds.

# Pieaicinātās personas:

|  |  |
| --- | --- |
| Ārvalstu investoru padomes Latvijā pārstāvis | Ē.Ajausks |
| Tautsaimniecības padomes Enerģētikas komitejas vadītāja vietnieks  | A.Treiguts |
| Latvijas Darba devēju konfederācijas pārstāvis | J.Hermanis |
| Latvijas Darba devēju konfederācijas pārstāvis | A.Alksnis |
| Lauksaimnieku organizāciju sadarbības padomes pārstāvis | G.Vilnītis |
| Latvijas Zinātņu akadēmijas pārstāvis | M.Greitāns |
| Latvijas Tirdzniecības un rūpniecības kameras pārstāve | I.Peipiņa |
| Latvijas Investīciju un attīstības aģentūras pārstāve | V.Balode |
| Latvijas Investīciju un attīstības aģentūras pārstāvis  | V.Jēkabsons |
| Ekonomikas ministrijas valsts sekretārs | J.Stinka |
| Ekonomikas ministra padomniece  | I.Balcere |
| Ekonomikas ministrijas Sabiedrisko attiecību nodaļas pārstāve | E.Urpena |
| Ekonomikas ministrijas Uzņēmējdarbības konkurētspējas departamenta direktors | K.Soms |
| Ekonomikas ministrijas Uzņēmējdarbības konkurētspējas departamenta pārstāve | A.Šķēle |
| Ekonomikas ministrijas Tautsaimniecības struktūrpolitikas departamenta direktors  | J.Salmiņš  |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2017.gada 29.septembra sēdes protokola Nr.7 apstiprināšana;
2. Vieglās rūpniecības uzņēmumu asociācijas ziņojums par veiktā pētījuma analīzi un piedāvātiem risinājumiem par minimālās algas celšanas ietekmi vieglās rūpniecības un citās nozarēs;
3. Ziņojums par ekonomikas attīstības rādītājiem par 2017. gada pirmo pusgadu;
4. Diskusija par Latvijas pozīciju 2017.gada Globālās konkurētspējas indeksā.

**1.§**

**Tautsaimniecības padomes 2017.gada 29.septembra sēdes protokola Nr.7 apstiprināšana**

--------------------------------------------------------------------------------------------------

(J.Endziņš)

**Ziņo:** Tautsaimniecības padomes priekšsēdētāja p.i. J.Endziņš.

**Nolemj:** Apstiprināt Tautsaimniecības padomes 2017.gada 29.septembra sēdes protokolu Nr.7.

**2.§**

**Vieglās rūpniecības uzņēmumu asociācijas ziņojums par veiktā pētījuma analīzi un piedāvātiem risinājumiem par minimālās algas celšanas ietekmi vieglās rūpniecības un citās nozarēs**

 --------------------------------------------------------------------------------------------------

(J.Endziņš, G.Strazds, J.Salmiņš, V.Rantiņš, G.Vilnīts, I.Šure, J.Naglis, J.Stinka)

**Ziņo:** Vieglās rūpniecības uzņēmumu asociācijas pārstāvis G.Strazds.

**Nolemj:**

1. Ņemot vērā Vieglās rūpniecības uzņēmumu asociācijas sniegto informāciju par pētījuma rezultātiem saistībā ar minimālās algas celšanu un darbaspēka trūkumu, kuras aspekts atstāj negatīvu ietekmi uz vieglās rūpniecības u.c. nozaru attīstību, TSP aicina Ekonomikas ministriju (turpmāk tekstā – EM) un Ministru kabinetu pārskatīt ierobežojumus, kas attiecināmi uz trešo valstu darbaspēka nodarbināšanu Latvijā, t.sk. par ierobežojumiem studentu nodarbinātībā, nodrošinot konkurētspējīgākus darbaspēka ievešanas noteikumus un nodokļu sistēmu salīdzinot ar kaimiņvalstīm.
2. Ņemot vērā, ka pie esošās situācijas darbaspēka izmaksas uz 1 produkcijas vienību pret produktivitāti turpina kāpt, TSP uzskata, ka tik straujš minimālās algas kāpums šajā un citās nozarēs atstās negatīvas sekas, tādēļ TSP locekļi aicina Ministru kabinetu lēzenāk celt minimālas algas pieaugumu līdz 30 EUR gadā, pārskatot un kāpinot to pakāpeniski kopā ar neapliekamo minimumu turpmākajiem trīs gadiem.
3. Vieglās rūpniecības uzņēmumu asociācijai sagatavot un nosūtīt vēstuli Ministru prezidentam, informējot par sēdes laikā pausto viedokli un pieņemto lēmumu.

**3.§**

**Ziņojums par ekonomikas attīstības rādītājiem par 2017. gada pirmo pusgadu**

--------------------------------------------------------------------------------------------------

(J.Salmiņš, J.Endziņš, G.Vilnītis, V.Rantiņš, M.Greitāns, J.Stinka, J.Naglis, A.Treiguts)

**Ziņo:** Ekonomikas ministrijas Tautsaimniecības struktūrpolitikas departamenta direktors J.Salmiņš.

Diskusijas laikā M.Greitāns norāda, ka bez inovāciju kapacitātes celšanas un zinātnes līdzdalības, produktivitātes koeficientu kāpināt ir problemātiski, jo zinātnei ir jābūt sasaistītai ar tehnoloģijām.

M.Greitāns aicina EM izrādīt iniciatīvu un veidot valsts pētījuma programmu, kura būtu balstīta ne tika ar enerģētikas, bet arī ar produktivitātes jautājumiem, piemēram, industrija 4.0 tehnoloģiju principu iestrāde sadarbībā ar dažādām tautsaimniecības nozarēm, konkrēti definētiem mērķiem, uzdevumiem, lai kompleksi virzītos uz priekšu, kas zinātniekiem sniegtu iespēju virzīties uz produktivitātes paaugstināšanu, iesaistot tautsaimniecības resursus.

**Nolemj:**

1. Pieņemt zināšanai EM pārstāvja sniegto informāciju par ekonomikas attīstības rādītājiem par 2017. gada pirmo pusgadu un Latvijas pozīciju 2017.gada Globālās konkurētspējas indeksā.
2. TSP locekļi aicina EM, plānojot pieteikšanos valsts pētījumu programmām, izrādīt iniciatīvu veidot tām saturu, kurš vērsts uz eksportspēju un produktivitātes paaugstināšanas jautājumu blokiem.
3. TSP locekļi norāda, ka ir jāveicina izglītības ciešāka sasaitē ar rūpniecisko dizainu, nosakot savā starpā proporcijas starp akadēmisko un praktisko virzienu.
4. EM organizēt diskusiju kopā ar Izglītības un zinātnes ministriju, Kultūras ministriju, Rīgas Tehnisko universitāti un Latvijas Zinātņu akadēmiju, lai pārrunātu pašreizējo situāciju izglītības sistēmā izstrādātajās dizaina programmās, un kā šādas programmas turpmāk saistīt kopā ar funkcionalitāti, bet uzņēmējdarbība kalpotu zinātnei un zinātne uzņēmējdarbībai.
5. Jautājuma izskatīšanu iekļaut TSP Vadības komitejas darba plānā 2017.gadam.

Sēdi slēdz plkst. 12:00.

Sēdes vadītājs J.Endziņš

Sēdes protokolētāja D.Freimane